Ég veit svei mér ekki hvaða pól ég á að taka í þetta næsta sumar . En eitt má lesa frá mörgum sem skeggræða flugnastærðir og það er að ef tökurnar eru groddaralegar og flugan festist ekki í fiskinum , þá er um að gera að minnka þær . Samdóma virðast menn vera í því að fiskurinn taki litlar flugur frekar með því að súpa þær léttilega af yfirborðinu og þá eru meiri líkur á að hún festist heldur en í látunum þegar hann tekur þær í beinni árás . Ég er ekki frá því að þegar ég hugsa til sumarsins sem leið og þeirra mis-taka sem ég varð vitni að hjá veiðifélaga mínum , þá voru það þessar áköfu sem helst misfórust og því hefði e.t.v. verið ráð að minnka fluguna . Ætli ég raði ekki í box fyrir næsta sumar í stærðum #12 – #20 , kannski með áhersluna á #12 og #14 .